Мінская епархія

Мінская епархія — галоўная епархія Беларускай праваслаўнай царквы. Аб’ядноўвае прыходы на тэрыторыі Мінска і Мінскага раёна. Уваходзіць у склад Мінскай мітраполіі.

 Гісторыя 
Утворана пасля другога падзела Рэчы Паспалітай 24 красавіка 1793 года. Першапачаткова дзейнічала на тэрыторыях Мінскага, Ізяслаўскага і Брацлаўскага генерал-губернатарстваў. Пасля трэцяга падзела Рэчы Паспалітай епархія ўключала тэрыторыі Мінскай, Віленскай, Слонімскай (да 1797 года) і Гродзенскай губерняў.

У 1833 годзе ў сувязі з аднаўленнем Полацкай і Віленскай епархіі тэрыторыя Мінскай епархіі паменшана да межаў Мінскай і Гродзенскай губерняў. З 1840 года епархія ахоплівала толькі Мінскую губернію, налічвалася 575 прыходаў. Тады ж у Мінску пачала дзейнічаць пераведзеная са Слуцка духоўная семінарыя.

У 1869 годзе ў епархіі пачалося выданне «Минских епархиальных ведомостей». У 1910 годзе ў складзе епархіі было заснавана Слуцкае вікарыяцтва. Напярэдадні Першай сусветнай вайны ў епархіі было 566 прыходаў, 4 мужчынскія і 2 жаночыя манастыры, 5 духоўных вучылішчаў і семінарыя, дзейнічалі 1230 храмаў (у тым ліку дамовыя цэрквы і капліцы)Рэлігія і царка на Беларусі. Энцыклапедычны даведнік // Мінск, Беларуская энцыклапедыя, 2001. С. 205—206.

Па выніках Рыжскай мірнай дамовы заходняя частка епархіі апынулася ў складзе Польшчы пад юрысдыкцыяй Польскай аўтакефальнай праваслаўнай царквы.

У ліпені 1922 года епархія ўвайшла ў склад абвешчанай Мінскай мітраполіі. Мітрапалітам стаў епіскап Мінскі Мелхіседэк, які такім чынам узначаліў усю праваслаўную царкву ў БССР. У выніку рэпрэсій супраць духавенства ў 2-й палове 1930-х гадоў епархія фактычна спыніла функцыяванне.

Падчас нямецкай акупацыі ў кастрычніку 1941 года дзейнасць епархіі аднавілася ў рамках Беларускай аўтакефальнай праваслаўнай царквы.

У 1950-я гады ў сувязі з тым, што епіскапы на іншыя беларускія кафедры не прызначаліся, Мінская епархія ў рангу мітраполіі з’яўлялася адзінай у БССР, падпарадкоўваючыся Маскоўскаму патрыярхату.

З 1989 года епархія адносіцца да Беларускага экзархата Маскоўскага патрыярхата РПЦ. У тым жа годзе аднавілася выданне «Минских епархиальных ведомостей». З 1992 да 2014 года межы епархіі супадалі з межамі Мінскай вобласці. Станам на 2000 год, у яе склад уваходзілі 20 благачынных акруг, 279 прыходаў, 183 храмаў і 10 капліц, 4 манастыры, Мінская духоўная семінарыя, Мінская духоўная акадэмія і Мінскае духоўнае вучылішча.

23 кастрычніка 2014 года рашэннем Святога сінода са складу Мінскай епархіі былі вылучаны Барысаўская, Маладзечанская і Слуцкая епархіі. Мінская епархія была абмежавана тэрыторыямі Мінска і Мінскага раёна. Разам з Барысаўскай, Маладзечанскай і Слуцкай епархіямі яна ўвайшла ў склад Мінскай мітраполіі.

 Навучальныя ўстановы 
Духоўнымі навучальнымі ўстановамі епархіі з’яўляюцца:
 Інстытут тэалогіі імя святых Мяфодзія і Кірыла пры Беларускім дзяржаўным універсітэце.
 Мінская духоўная акадэмія імя свяціцеля Кірылы Тураўскага ў Мінску.
 Мінская духоўная семінарыя імя ўсяленскіх вучыцеляў і свяціцеляў Васілія Вялікага, Грыгорыя Багаслова і Іаана Залатавуста ў Жыровіцкім манастыры.
 Мінскае духоўнае вучылішча ў МінскуМінская епархія  — Афіцыйны партал Беларускай праваслаўнай царквы.

 Манастыры 
У склад епархіі ўваходзяць пяць манастыроў:
 Свята-Елісавецінскі жаночы манастыр у Мінску.
 Свята-Раства-Багародзіцкі стаўрапігіяльны жаночы манастыр у Гродне.
 Свята-Увядзенскі стаўрапігіяльны жаночы манастыр у Багушах.
 Свята-Успенскі стаўрапігіяльны мужчынскі манастыр у Жыровіцах.
 Спаса-Еўфрасіннеўскі стаўрапігіяльны жаночы манастыр у ПолацкуМанастыры Мінскай епархіі  . — Афіцыйны сайт Мінскай епархіі.

 Тытулы кіруючых архірэяў 

 Мінскі, ізяслаўскі і браслаўскі (1793—1795).
 Мінскі і літоўскі (1795—1833).
 Мінскі і гродзенскі (1833—1840).
 Мінскі і бабруйскі (1840—1878).

 Мінскі і тураўскі (1878—1922).
 Мінскі і беларускі (1922—1989).
 Мінскі і слуцкі (1991—2014).
 Мінскі і заслаўскі (з 2014).

 Епіскапы 
 Віктар (Садкоўскі) (13 красавіка 1793 — 13 мая 1796).
 Іоў (Пацёмкін) (13 мая 1796 — 7 лютага 1812).
 Серафім (Глаголеўскі) (7 лютага 1812 — 20 жніўня 1814).
 Данііл (Наток-Міхайлоўскі) (1814 — 7 лютага 1816, часова выконваючы абавязкі).
 Анатолій (Максімовіч) (7 лютага 1816 — 10 лютага 1832).
 Яўгеній (Бажанаў) (17 лютага 1832 — 1 верасня 1834)
 Ніканор (Кляменцьеўскі) (5 верасня 1834 — 28 студзеня 1840).
 Антоній (Зубко) (28 студзеня 1840 — 1 сакавіка 1848).
 Міхаіл (Галубовіч) (1 сакавіка 1848 — 23 студзеня 1868).
 Аляксандр (Дабрынін) (14 жнівень 1868 — 25 красавіка 1877).
 Яўгеній (Шаршылаў) (16 мая 1877 — 26 ліпеня 1880).
 Варлаам (Чарняўскі) (26 ліпеня 1880 — 21 мая 1889).
 Сімяон (Лінькоў) (3 чэрвеня 1889 — 31 жніўня 1899).
 Міхаіл (Цемнарусаў) (22 верасня 1899 — 29 мая 1912).
 Іаан (Помер) (май 1912 — лістапад 1912, часова выконваючы абавязкі).
 Мітрафан (Краснапольскі) (9 лістапада 1912 — 6 ліпеня 1916).
 Георгій (Ярашэўскі) (6 ліпеня 1916—1919).
 Мелхіседэк (Паеўскі) (1919—1926).
 Арсеній (Смалянец) (13 ліпеня 1927 — 12 кастрычніка 1927, часова выконваючы абавязкі).
 Павел (Вількоўскі) (кастрычнік 1927 — кастрычнік 1930).
 Феафан (Семяняка) (13 снежня 1930—1935).
 Іасаф (Жэвахаў) (1936, часова выконваючы абавязкі).
 Мадэст (Нікіцін) (лістапад 1936 — 29 кастрычніка 1937).
 Панцялеймон (Ражноўскі) (1941—1944).
 Васілій (Ратміраў) (верасень 1944 — 13 студзеня 1947).
 Піцірым (Свірыдаў) (13 студзеня 1947 — 21 красавіка 1959).
 Гурый (Ягораў) (21 мая 1959 — 19 верасня 1960).
 Лявонцій (Бондар) (19 верасня 1960 — 16 сакавіка 1961, часова выконваючы абавязкі).
 Антоній (Крацэвіч) (16 сакавіка 1961 — 5 ліпеня 1961).
 Варлаам (Барысевіч) (5 ліпеня 1961 — 4 жніўня 1963).
 Нікадзім (Ротаў) (4 жніўня 1963 — 9 кастрычніка 1963).
 Сергій (Пятроў) (9 кастрычніка 1963 — 25 мая 1965).
 Антоній (Мельнікаў) (25 мая 1965 — 10 кастрычніка 1978).
 Філарэт (Вахрамееў) (10 кастрычніка 1978 — 25 снежня 2013).
 Павел (Панамароў) (25 снежня 2013 — 25 жніўня 2020).
 Веніямін (Тупека) (з 25 жніўня 2020).

 Благачынныя акругі 
міні|Межы Мінскай епархіі ў 1992—2014 гадах
 1-е Мінскае гарадское благачынне — 10 прыходаў.
 2-е Мінскае гарадское благачынне — 4 прыхода.
 3-е Мінскае гарадское благачынне — 5 прыходаў.
 4-е Мінскае гарадское благачынне — 6 прыходаў.
 5-е Мінскае гарадское благачынне — 7 прыходаў.
 6-е Мінскае гарадское благачынне — 7 прыходаў.
 7-е Мінскае гарадское благачынне — 5 прыходаў.
 1-е Мінскае раённае благачынне — 14 прыходаў.
 2-е Мінскае раённае благачынне — 13 прыходаў.
 3-е Мінскае раённае благачынне — 16 прыходаў.

 Літаратура 



 Спасылкі 
 Мінская епархія  на афіцыйным сайце Рускай праваслаўнай царквы.


Катэгорыя:Рэлігія ў Мінску
Катэгорыя:Рэлігія ў Мінскім раёне
Катэгорыя:З’явіліся ў 1793 годзе
Катэгорыя:XVIII стагоддзе ў Мінску
Катэгорыя:1793 год у Беларусі